Ne prestaje stradanje civila u Gazi 
Čelnica Odjela UN-a za ljudska prava Navi Pillay je ponovila svoju osudu neselektivne vatre koju Izrael otvara na Gazu,i dodala da ubijanje civila u Gazi odgovara kategoriji ratnog zločina
Teško bombardiranje Gaze ulazi u treću nedjelju, a broj mrtvih Palestinaca se do sada popeo na preko 600 osoba. Izrael kaže da na njihovoj strani ima oko 30 mrtvih, od kojih su većina vojnici. Izaslanik Palestinske Samouprave se jučer obratio Vijeću Sigurnosti UN-a tražeći od tog tijela koje broji 15 članica, da osudi izraelsku agresiju. Čelnica Odjela UN-a za ljudska prava Navi Pillay je ponovila svoju osudu neselektivne vatre koju Izrael otvara na Gazu. Govoreći danas u Ženevi, ona je rekla da je neprihvatljivo lansirati rakete iz područja naseljenog civilima - misleći na Hamas - , ali je isto tako podsjetila na palestinsku djecu koja su ubijena izraelskim zračnim napadom na plaži u Gazi, kao i na smrtonosni izraelski napad na bolnicu u Gazi , dodajući da postoji velika mogućnost, na osnovu takvih primjera, da je izraelska vojska prekršila medjunarodni zakon , što bi moglo voditi ratnom zločinu. Pillay je takodjer zatražila od Izraela da odblokira Gazu , dodajući da i Izraelci i Palestinci zaslužuju mnogo bolje od života kronične nesigurnosti i stalnoga nasilja. Jedna devetogodišnja djevojčica je bila medju žrtvama koje su dopremljene sinoć u bolnicu Kamal Adwan u Gazi . Doktori nisu bili u stanju spasiti njen mali život. Njen izbezumljeni otac kaže da se na njih obrušila kuća dok su spavali. , govori otac Moeen Qishtah. Ljudi u raznim dijelovima Gaze kažu da Izrael bombardira civilna područja, gdje nema boraca Hamasa.Civil Ihab Al Batch kaže: Izraelska vlada izdaje upozorenja prije nego počne bombardirati odredjena područja u Gazi, pozivajući stanovnike da se sklone. Medjutim, ljudi kažu da se nemaju gdje skloniti. I crkve u Gazi su otvorile svoja vrata kako bi ponudile civilima sklonište. Nadbiskup Tiberiasa Alexios govori: " Većina Palestinaca ubijenih u posljednje dvije nedjelje su civili, a oko četvrtina tih civila su djeca. Palestinski ambasador u U.N.-u Riyad Mansour je pokazivao fotografije dok je tražio od Vijeća Sigurnosti da osudi bombardiranje Gaze. Zamjenik izraelskog ambasadora u UN-u David Roet je izjavio da njegova zemlja odbija prihvatiti krivicu za užas u Gazi, i dodaje: Broj mrtvih Izraelaca je oko 30 osoba, i većina su vojnici. Generalni tajnik UN-a Ban Ki-moon je boraveći u području, pozvao obje strane na suzdržavanje. , kazao je generalni tajnik Svjetske Organizacije. Mr. Ban se u Kairu sastao s američkim državnim sekretarom John Kerry-jem u pokušaju da pomognu uspostavu primirja.